**JAVNI POZIV ZA OSOBE U PRATNJI**

**ZA VRIJEME MOBILNOSTI UČENIKA U PROJEKTU**

**AgroFuture 2 u okviru 2. ciklusa Erasmus+ akreditacije, br.**  **2023-1-HR01-KA121-VET-000138077**

Poljoprivredno šumarskoj školi odobreno je sufinanciranje provođenja projekta u sklopu Erasmus+ akreditacije. Projektom se financira provođenje aktivnosti mobilnosti učenika u trajanju od **12 dana** (+ 2 dana putovanja). Ovim javnim pozivom obuhvaćene su osobe koje bi pratile učenike na mobilnosti u školi u mjestu Kato Achaia u Grčkoj u razdoblju od 7. 4. do 20. 4. 2024. Osobe zainteresirane za pratnju učenika tijekom mobilnosti (uključuje nastavnike, stručne suradnike, administrativno osoblje) trebaju dostaviti popunjenu i potpisanu prijavnicu zajedno s prilozima **do 5. 3. 2024. u 13.00**, u zatvorenoj omotnici u uredu pedagoga/psihologa s naznakom *Prijava za projekt „AgroFuture 2 - Italija“ – osoba u pratnji*. Uz prijavnicu je **OBAVEZNO** priložiti ažuriran **Europass CV** i **motivacijsko pismo**.

Prijavnica se može preuzeti ili dobiti u uredu pedagoga/psihologa.

Stručno povjerenstvo (ravnatelj, koordinator, predsjednik aktiva struke i pedagog/psiholog – po potrebi u izmijenjenom sastavu ukoliko se prijavi netko od navedenih (u tom slučaju članovi su tajnica/voditelj (pod)aktiva i sl.)) na osnovu pristiglih prijava izradit će bodovnu ljestvicu prema sljedećim kriterijima:

1. Poznavanje engleskoga jezika (1-6 bodova) - prema podacima iz CV-a i eventualne potvrde

2. Dosadašnje iskustvo inozemnih putovanja - prema motivacijskom pismu (do 5 bodova)

3. Dosadašnji rad na međunarodnim projektima u posljednje 3 godine - prema CV-u (+ 1 bod po projektu)

4. Pouzdanost i ozbiljnost prijavitelja, sposobnost pravilnog reagiranja u kriznim situacijama – prema procjeni stručnog povjerenstva (do 5 bodova)

Za ovu je mobilnost predviđena **jedna** u pratnji, a ostali prijavljeni sudionici će biti na rezervnoj listi koja se aktivira u slučaju nepredviđenih okolnosti.

**Dužnosti osobe u pratnji su**: biti na raspolaganju učenicima tijekom cijelog putovanja i boravka, posebno voditi računa o sudionicima s poteškoćama, brinuti o svim potrebnim dokumentima potrebnima za putovanje, projektnoj dokumentaciji, certifikatima, transferima od/do zračne luke, komunikaciji s mentorom i ispunjavanju svih obaveza učenika; rješavati moguće konflikte kao i sve ostale nepredviđene situacije tijekom boravka; brinuti o odlasku na izlete, pravilnom korištenju slobodnog vremena učenika, poštivanju svih pravila radnog mjesta, točnosti i odgovornosti učenika, kulturi ponašanja u stranoj državi itd.

Privremeni rezultati će pod zaporkama biti objavljeni na oglasnoj ploči u školi i mrežnoj stranici škole **6. 3. 2024**. Rok za žalbu je do **8. 3. 2024. do 12:00**, a žalba se upućuje na adresu e-pošte koordinatora ili osobno u uredu pedagoga/psihologa s objašnjenjem razloga i stavki zbog kojih se žalba ulaže. Povjerenstvo će razmotriti žalbu i donijeti konačnu odluku **8. 3. 2024.**, kada su i konačni službeni rezultati prijava, objavljeni na mrežnim stranicama škole i na oglasnoj ploči u školi, a osoba koji uputi žalbu bit će osobno pisanim putem obaviještena o očitovanju povjerenstva.

U slučaju bilo kakvih pitanja obratite se koordinatorici projekta, **prof. Rejhani Nuhanović Tadijan** na e-mail adresu **rejhana@gmail.com, telefonom** ili putem **Teams platforme.**

Datum: 29. 2. 2024.